Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 1/2004. (I. 5.) Korm. rendelet 28. §-a értelmében a Lebonyolító Testületekre illetve a
Paragraph Index: 1906

2. A TEN-T végrehajtó hatóság szervezeti felépítése A Gazdasági és Közlekedési Minisztérium az 1. függelékben foglalt szervezeti felépítés szerint a következő személyeket és minisztériumi szervezeti egységeket jelöli ki a végrehajtó hatóság (a továbbiakban: VH) feladatainak elvégzésére. A VH vezetője a Finanszírozási Programok Főosztályának vezetője. 2.1. A Finanszírozási Programok Főosztálya A főosztály, mint VH a fő kapcsolattartó a TEN-T támogatással kapcsolatos kérdésekben az Európai Bizottsággal. A TEN-T támogatással finanszírozásra kerülő projektek előkészítésének, végrehajtásának koordinálása, valamint a pénzügyi lebonyolítás, a monitoringjának, és az értékelés elvégzési feladatait a minisztérium érintett egyéb főosztályaival együttműködésben hajtja végre. A feladatokat a mindenkori EU szabályozás és a hazai jogrendszer elemei rögzítik. Részfeladatokat – az át nem ruházható feladatok kivételével – Támogatási Szerződés/Lebonyolítási Rend keretében delegálhat a Szakmai Felelősre és/vagy a Kedvezményezettekre. 2.2. A TEN-T VH feladatainak elvégzésébe bekapcsolódó további minisztériumi szervezeti egységek - Jogi és Koordinációs Főosztály, - Költségvetési Főosztály, - Hálózati Infrastruktúra Főosztály és Infrastruktúra Szabályozási Főosztály, mint Szakmai Felelősök, 2006/94. szám - Belső Ellenőrzési Főosztály, - egyéb, az aktuális feladat elvégzéséhez kijelölt illetékes főosztályok. A felsorolt szervezeti egységek a TEN-T VH-val együttműködve, a vonatkozó EU, illetve hazai szabályozás szerint végzik a TEN-T támogatás felhasználásával kapcsolatos tevékenységeket. Feladataikat és felelősségüket a 2. függelék tartalmazza.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes